เป็นร้านอิตาเลียนรสชาติถูกปากคนไทยร้านหนึ่ง (แปลว่าไม่อิตาเลียนมาก) ร้านกว้างขวาง รสชาติอาหารผ่าน ปรุงดี อร่อย พอใช้ ถึงจะไม่ตรงต้นตำรับมากนัก พวกเรายังซื้อ Buffalo Wing กลับบ้านด้วย (ซึ่งก็อร่อยดีครับ) 2 คน ทานไปคนละ 430.- ครับ

**ที่ตั้งร้าน**

ร้านอยู่ซอยนิมมานฯ 5 ค่อนไปทางถนนศิริมังคลาจารย์มากกว่า ถ้ามาจากถนนนิมมานฯ ร้านจะอยู่ซ้ายมือครับ 

**เมนูที่สั่ง** 

- Spaghetti Aglio e Olio เป็นแนวที่ผมชื่นชอบครับ แต่ผัดน้ำมันมะกอกแฉะไปหน่อย รสชาติกระเทียมกับพริกแห้งยังทำให้เข้มข้นกว่านี้ได้ แต่โดยรวมถือว่าอร่อยปานกลางครับ

- Spaghetti (จำชื่อไม่ได้) แนว Cabonara ชีสจัดเต็ม อ้วนมากกก แต่ก็อร่อยใช้ได้ครับ

- พิซซ่าแซลมอนรมควัน กลิ่นและรสชาติแซลมอนรมควันยังไม่ชัดมากครับ เลยโดนชีวพิซซ่ากลบหมด ทานได้เรื่อยๆ

- ซีซ่าสลัดพร้อมเนื้อไก่ ใส่น้ำสลัดซีซ่าร์มาเยอะเกินครับ เลยออกเค็มไปเลย แต่เนื้ออกไก่ทำอร่อยโอเคครับ